Michael er en fantastisk vert!
Han svarer raskt, og kommunikasjon med han var helt uten problemer. Vårt fly landet sent slik at vi kom ikke frem til leiligheten før rundt elleve om kvelden.
Det var ikke noe problem. Michael møtte oss utenfor leiligheten med et stort smil! Han er full av positiv energi og er veldig behjelpelig. Han hadde også fylt opp kjøleskapet med vann, diverse drikke og snacks til oss :)
Selve leiligheten er ganske liten, men funker helt fint for to personer! Hvis man velger å sove i sengen oppe så får man bedre gulvplass. Sengen som er oppe så veldig komfortabel ut, men jeg har høydeskrekk og turte derfor ikke å ligge der. Sengene nede er kjekke og helt ok å sove på. Vi var der i 6 netter, det gikk helt fint.
Beliggenheten er upåklagelig!
Fire kvartaler fra T-banen, det tar ca 10 min til Times Square, ca. 20 min til ground zero området og ca.30 min til bra shopping området i Brooklyn(Fulton Mall) . Banen går også opp til The Bronx.
Selv om banen er nær og det er lett å komme seg rundt så anbefaler jeg å være i Harlem å bruke tid der. Det er fantastisk! Folk er vennelig og utadvendte. Gatene er levende og full av masse energi og musikk. Det bugner over av masse gode restauranter og barer i området. Du trenger bare å gå et-to minutter så er du der! Det finnes supermarked og deli's i umiddelbar nærhet. Masse bra shopping steder på 125th street!
Hvis du er varsom for støy så bør du kanskje ha med ørepropper, du vil høre noe musikk og liv utenfor. Særlig i helgen og når det er sommer og varme ute. Støyen plaget ikke meg eller min mor på 63 år, vi sov godt:)
Jeg anbefaler Harlem og Michael og jeg kommer til å bruke han som vert neste gang jeg kommer til New York!!
Vil også nevne at det bor en veldig hyggelig mann i etasjen under Michaels leilighet. Jeg husker dessverre ikke navnet hans, men han var super hyggelig og hjelpsom.